open-index/open-wikipedia-markdown huggingface dataset:
FIRST Scandinavia

FIRST Scandinavia er en ideell organisasjon som arbeider for å skape interesse for realfag blant barn og unge. Gjennom ulike prosjekter introduseres disse for realfaglige tema og arbeidsmåter der kjerneverdiene er utforskning, undring og egenaktivitet.
FIRST Scandinavia ble stiftet av Per-Arild Konradsen i 2000. Hovedkontoret ligger i Bodø, mens mange av prosjektene tilbys i alle de skandinaviske landene. 

## Formål
Formålet er å inspirere barn og unge til økt forståelse av nytten av realfag i hverdagen. Dette vil forhåpentlig gi større fremtidig rekruttering til studier og yrker innen naturvitenskap, matematikk og teknologi. I de nordiske landene er det over flere år registrert en nedgang i søkning til realfaglige studier, og elevene i grunnskole og videregående skole har mindre realfaglig kompetanse enn tidligere. Stiftelsen ble opprettet som en respons på denne trenden.

## Prosjekter
Stiftelsen har to hovedprosjekter. Newton-konseptet består av kvalitetssikrede tematiske undervisningsmoduler som tilbys skolene i Norge. På denne måten skal realfagsundervisningen i skoleverket bedres med hensyn til utstyr og lærerkompetanse. FIRST LEGO League er en teknologi-konkurranse for barn og unge mellom 10 og 16 år i hele verden. Det har vært avholdt turneringer i Norge siden 2000, og hvert år slippes et nytt oppdrag som byr på teoretiske og tekniske deloppgaver innen realfag.

## Referanser


## Eksterne lenker
* FIRST Scandinavias nettsider
* FIRST LEGO Leagues nettsider
* Newton-konseptets nettsider
Trapezunt-evangeliet

**Trapezunt-evangeliet** (**ℓ** *243* etter Gregory-Alands indeksering) er et bysantinsk illuminert manuskript. Paleografisk datering tyder på at det stammer fra 900- eller 1000-tallet. Sidene er 33 x 26,5 cm.

Den trapezuntinske keiseren Andronicus fikk manuskriptet rikt dekorert med gull og edelstener. 

Den ortodokse metropolitten av Trebizond ga i 1858 manuskriptet i gave til keiser Alexander II av Russland. Han ga det videre til Det russiske nasjonalbiblioteket hvor det fortsatt er oppbevart (Codex Gr. 21, 21a).

## Kilder
* K. Aland, M. Welte, B. Köster, K. Junack, *Kurzgefasste Liste der griechischen Handschriften des Neues Testaments*, Verlag Walter de Gruyter, Berlin, New York 1994, p. 243. 
* Eduard de Muralt,  ''Catalogue des manuscrits grecs de la Bibliothèque Impériale publique'' (Petersburg 1864), pp. 40-41

## Eksterne lenker
* Russian National Library
Despot

**Despot** kan vise til:
* Despot (tittel), tittel som den bysantinske keiser gav til sine sønner eller svigersønner
* Enevoldshersker, overhode i et despoti
S.Z. Sakall

**Szőke Szakáll**, kjent som **S.Z. Sakall**, (født **Gerő Jenő** 2. februar 1884 i Budapest i Ungarn, død 12. februar 1955 i Los Angeles i California) var en veteran innen tysk, ungarsk og britisk film frem til han forlot Europa, etter at Adolf Hitler tok over makten, og begynte som filmskuespiller i USA.

## Filmografi (utvalg)
*1930 – *[[Hjerter i valsetakt]]*
*1931 – *[[Hennes majestet kjærligheten]]*
* 1942 – *[[Yankee Doodle Dandy]]*
* 1942 – *[[Casablanca (film)|Casablanca]]*
* 1943 – *[[Wintertime]]*
* 1947 – *[[Ungdommen har livets rett]]*
* 1948 – *[[Romantikk og høye bølger]]*
*1950 – *[[Nei, nei, Nanette (film)|Nei, nei, Nanette]]*

## Referanser


## Eksterne lenker
* 
* Foto fra ''Casablanca''
Nacer Barazite

**Nacer Barazite** (født 1990) er en nederlandsk tidligere fotballspiller som spilte på midtbanen, oftest som offensiv midtbanespiller.

## Klubbkarriere
Barazite begynte sin karriere i den nederlandske Æresdivisjonsklubben NEC. Han dro til  i 2006 og var et fast innslag på Arsenals U18-lag, og spilte også regelmessig på Arsenals reservelag i 2006/2007-sesongen. I september 2007 signerte Barazite proffkontrakt med klubben. Han hadde fått sin førstelagsdebut i en treningskamp mot  en måned tidligere, hvor han scoret.

Barazite har spilt for Nederlands aldersbestemte landslag fra U15 til U21. I 2007 deltok han i EM for U17-landslag, hvor han scoret i Nederlands 2–2-kamp mot . Nederland gikk imidlertid ikke videre i turneringen.

Barazite fikk sin offisielle debut for Arsenal i Ligacupkampen mot  den 31. oktober 2007, da han kom inn for Eduardo da Silva.

Barazite ble i 2008 utlånt til  og senere , og i 2011 ble han solgt til . Han har gjennom proffkarrieren spilt for klubber i England, Frankrike, Nederland, Tyrkia, Østerrike, UAE og Thailand. Barazite la opp som aktiv spiller etter 2010-sesongen. 

## Fotnoter

## Referanser


## Eksterne lenker
*
Irene Diamond

**Irene Diamond** (født 7. mai 1910, død 21. januar 2003) var en talentspeider i Hollywood som senere i livet ble en prominent filantrop.

Hun var gift med den prominente eiendomsforvalteren Aaron Diamon og bodde i New York City.

I 1999 fikk hun prisen *National Medal of Arts* av president Bill Clinton.

Som talentspeider oppdaget hun Burt Lancaster og Robert Redford.

To ganger i året ble hun sendt til sin sjef i New York City, Hal B. Wallis hos Warner Brothers, for å finne uproduserte skuespill. Hun fant en kalt *Everybody Comes to Rick's*, som senere ble til *[[Casablanca (film)|Casablanca]]*.

## Referanser


## Kilder
* https://web.archive.org/web/20060929120906/http://www.foundationnews.org/CME/article.cfm?ID=1454
* https://web.archive.org/web/20061004085231/http://www.adarc.org/news/Irene%20Diamond/LA%20times.html
* https://web.archive.org/web/20061004091308/http://www.adarc.org/about/history-irenediamond.htm
* http://www.findarticles.com/p/articles/mi_m1083/is_6_77/ai_101861178
Storfyrstedømmet Moskva

**Storfyrstedømmet Moskva** (russisk: Великое княжество Московское, *Velikoje knjazjestvo Moskovskoje*) var en russisk middelalderstat sentrert rundt byen Moskva. Storfyrstedømmet Moskva utviklet seg etterhvert til å bli Tsar-Russland og var dermed kimen til den moderne, russiske staten.

## Historie
Da mongolene invaderte Kiev-riket var Moskva en uviktig handelspost i fyrstedømmet Vladimir-Suzdal. Selv om mongolene brente ned Moskva i 1238 og plyndret byen i 1293 var stedet til en viss grad vernet av de store skogene og den avsidesliggende plasseringen. Enda viktigere for Moskvas vekst var at byen ble styrt av en rekke ambisiøse, besluttsome og, ikke minst, heldige fyrster. Den første herskeren av fyrstedømmet Moskva, Daniel av Moskva (d. 1303), sikret at fyrstestaten ble et arverike innenfor Rurik-dynastiet. Sønnen hans, Ivan I, (regjerte 1325-1340), kjent som Ivan Kalita (Ivan Pengesekk), fikk tittelen storfyrste av Vladimir, av de mongolske herskerne. Han samarbeidet tett med mongolene og samlet inn skatter fra de andre russiske fyrstedømmene på mongolenes vegne. Dette gjorde at Ivan fikk kontrollen over hovedrivalen til Moskva, den nordlige byen Tver. I 1327 flyttet Den russisk-ortodokse kirke hovedkvarteret sitt fra Vladimir til Moskva, noe som ytterligere styrket Moskvas posisjon.

På 1400-tallet begynte fyrstene av Moskva å samle de russiske landområdene inn under sitt eget overherredømme. Den mest suksessrike av disse var Ivan den store (regjerte 1462-1505), som seiret over Republikken Novgorod i 1478 og Tver i 1485. Moskva fikk full kontroll over store deler av de etnisk russiske områdene i 1480 da Moskva frigjorde seg fra overherredømmet til Den gylne horde etter Den store konfrontasjonen ved elven Ugra. På begynnelsen av 1500-tallet var i praksis alle de russiske landområdene samlet. Gjennom arv fikk Ivan deler av Fyrstedømmet Rjazan, og fyrstedømmene Rostov og Jaroslavl. Den nordvestlige byen Pskov forble selvstendig i denne perioden, men Ivans sønn, Vasilij III (regjerte 1505-1533), erobret senere denne byen.

## Se også
* Liste over Russlands monarker
* Tsar-Russland

## Eksterne lenker
*
Mickey Avalon

**Mickey Avalon** (født *Yeshe Perl* 3. desember 1975) er en amerikansk rapper, fra Hollywood i California.

Hans debut-CD, «Mickey Avalon», ble gitt ut 7. november 2006. Mange av tekstene hans handler om stoffmisbruk og prostitusjon.

## Referanser


## Eksterne lenker
* 
* 
* 
*
Pierino Gamba

**Piero Gamba**, også kjent som **Pierino Gamba**, (født 16. desember 1936 i Roma, død 30. januar 2022 i New York) var en italiensk dirigent. Han begynte sin musikalske utdannelse da han var 8 år gammel, og dirigerte sin første konsert etter bare et halvt år. Gamba besøkte Oslo i 1948 og i 1949.

## Referanser


## Eksterne lenker
* 
* 
*
Det latinske riket

**Det latinske riket**, også kalt *Det latinske imperiet* (Latinsk: Imperium Romaniae) ble formet etter det fjerde korstoget i 1204 da Konstantinopel, hovedstaden i det bysantinske riket, ble erobret. Balduin I ble gjort til keiser i riket. Det latinske riket var svært upopulær i Konstantinopel etter at korsfarerne hadde erobret og plyndret den kristne byen hensynsløst. Betydelige deler av byen ble også ødelagt under branner som oppstod under beleiringen. Forsøk å konvertere den ortodokse befolkningen til katolsk kristendom bidro til misnøyen. Korstogets opprinnelige oppdrag, å erobre Jerusalem ble aldri forfulgt videre. 

Det latinske riket hersket bare over deler av det bysantinske riket og ble oppdelt i flere fyrstedommer under ulike grupper av erobrerne. Flere etterfølgestater etter de resterende deler av det bysantinske riket etablerte seg: Keiserriket Nicea, Despotatet Epirus og Trapezunt. Målet til disse var å gjenerobre Konstantinopel. Det latinske riket opphørte å eksistere da keiser Mikael VIII Palaiologos gjenerobret Konstantinopel i 1261.

Konstantinopel og det bysantinske riket ble dramatisk svekket av erobringen og gjenerobringen og fikk aldri tilbake sin gamle storhet. 

## Religion
Religionen i Det latinske riket var katolsk, men den mest utbredte religionen i landet var den ortodokse tro. Ortodoks kristendom ble aldri gjort ulovlig fordi landet var opptatt med krigene med Bulgaria, Keiserriket Nikea, Despotatet Epirus og Trapezunt.
Svart-hvitt

:*Se også det danske teatret [[Sort/Hvid]]

*'Svarthvitt**, **svartkvitt** eller **sort-hvitt*' er monokrome [[fargetone]]r eller [[gråtone]]r.

Før farge[[film]] eksisterte, var [[fotografi]]sk materiale som regel produsert i [[sepia]], eller i svart og hvitt, men i løpet av 1950- og 1960-årene gikk de fleste medier over til å bruke fargeprosesser. Svarthvit benyttes fremdeles, gjerne av kunstneriske hensyn – som i [[spillefilm]]ene *Schindlers liste* ([[1993]]) og *Det hvite båndet'' (2009).

## Ting assosiert med svarthvitt
* Dyr: Pingviner, panda, stinkdyrfamilien, grevling, spekkhugger, skjære, sebra, dalmatiner, linerle, tamsau
* Flagg: Bretagne, Fribourg, Magdalen College, Piratflagget
* Yin og yang, musikknotasjon
* Spill: Domino, sjakk, Othello, Go, spillkort i Kløver og Spar
* Idrett: Newcastle United FC, Grimsby Town FC, Notts County FC

## Fotnoter


## Se også
* Farge
Trennewurth

**Trennewurth** er en kommune i Ditmarsken i den tyske delstaten Schleswig-Holstein.

Trennewurth ligger i det fruktbare marsklandet i Sør-Ditmarsken. Hele arealet er trinnvis gjenvunnet fra Nordsjøen med diker. Landsbyen nevnes i skriftlige kilder fra senmiddelalderen.

Trennewurth ble opprettet som egen kommune i 1934, da den eldre sognekommunen ble oppløst og alle landsbyene ble selvstendige kommuner under Marnelands amt. I 2008 ble Marnelands amt innlemmet i Marne-Nordsjøs amt.

## Referanser


## Eksterne lenker
*
Chrismukkah

**Chrismukkah** er blanding av Christmas og Hanukkah. Oppfinneren er Seth Cohen, fra TV-serien *[[The O.C]]*. Da faren, Sandy Cohen er jødisk, og moren, Kirsten Cohen er kristen, måtte han finne en blanding av de to høytidene. Utfallet ble da *Christmukkah*. Her er reglene veldig tøyeligbare for familien, og nye tradisjoner blir stadig skrevet opp under TV-serien.
Volsemenhusen

**Volsemenhusen** er en kommune i kretsen Ditmarsken i Schleswig-Holstein, Tyskland. Volsemenhusen hører under Marne-Nordsjøs amt.

## Referanser


## Eksterne lenker
* 
* Informasjon om Volsemenhusen på Ditmarskens kommuneportal
George Washington-broen

**George Washington Bridge** (*George Washington-broen*) er en hengebro over Hudsonelva i New York City. Den knytter sammen øya Manhattan med Fort Lee i New Jersey.

Broen er oppkalt etter George Washington, De forente staters første president. Byggingen begynte i september 1927 under ledelse av Othmar Ammann. Byggearbeidene var ferdige den 24. oktober 1931.

Broen er 1451 meter lang. Spennet mellom de to pilarene er på 1067 meter, noe som ved åpningen var verdens lengste brospenn, og nesten dobbelt så langt som spennet i Ambassador Bridge (564 m).

I 1962 ble det bygget et nivå ekstra slik at broen fikk kjørebane i to etasjer.

I 2003 hadde broen 105.942.000 passeringer, noe som tilsvarer en årsdøgnstrafikk på over 290.000.

## Eksterne lenker
*
Wallen

**Wallen** er en kommune i Ditmarsken i den tyske delstaten Schleswig-Holstein. Den omfatter en liten landsby ved Eideren. Den er en av Tysklands minste kommuner i folketall.

Ettersom Wallen har færre enn 70 innbyggere, velger den ikke et kommunestyre, men styres av et allmøte (direkte demokrati).

Wallen ble opprettet som egen kommune i 1934, da Tellingstedts sognekommune ble delt og alle landsbyene ble selvstendige kommuner under Tellingstedts amt. Tellingstedts amt ble i 2008 slått sammen med Lundens amt og Hennstedts amt til Eiderens amt.

## Referanser


## Eksterne lenker
*
Zhongshan (Guangdong)

**Zhongshan** (kinesisk: 中山; pinyin: *Zhōngshān*) er en by på prefekturnivå i provinsen Guangdong i Folkerepublikken Kina. Den er omgitt av Zhuhai i sør, Jingmen i vest, Foshan i nord og Guangzhou i nordøst. I øst er hovedutløpet til Perlefloden. 

## Historie

Zhongshan het tidligere **Xiangshan** (香山; *Xiāngshān*, = velduftende fjell).  Xiangshan ble opprettet som et fylke under Song-dynastiet, og omfattet da et vesentlig større område enn nå. Det strakk seg helt med til øyene rundt dagens Macao. Men navnet ble i 1925 endret for å hedre doktor Sun Zhongshan, bedre kjent som Sun Yat-sen, som ble født i 1866 i landsbyen Cuiheng i storkommunen Nanlang her. Fødestedet er fremdeles en turistattraksjon, med et eget Sun Yat-sen-museum i minneparken Sunwen.

## Administrative enheter

Et særtrekk ved Zhongshan er at det administrativt ikke er inndelt i enheter på fylkesnivå, i motsetning til nesten alle andre kinesiske byprefekturer. Alle administrative enheter er av lavere forvaltningsmessig nivå; seks såkalte nabolagsdistrikter og 18 storkommuner:

* Nabolagsdistriktet Shiqi (石岐街道);
* Nabolagsdistriktet Dongqu (东区街道);
* Nabolagsdistriktet Xiqu (西区街道);
* Nabolagsdistriktet Huancheng (环城街道);
* Nabolagsdistriktet Zhongshangang (中山港街道);
* Nabolagsdistriktet Wuguishan (五桂山街道);
* Storkommunen Gangkou (港口镇);
* Storkommunen Sanjiao (三角镇);
* Storkommunen Minzhong (民众镇);
* Storkommunen Nanlang (南朗镇);
* Storkommunen Sanxiang (三乡镇);
* Storkommunen Tanzhou (坦洲镇);
* Storkommunen Shenwan (神湾镇);
* Storkommunen Banfu (板芙镇);
* Storkommunen Dayong (大涌镇);
* Storkommunen Shaxi (沙溪镇);
* Storkommunen Henglan (横栏镇);
* Storkommunen Guzhen (古镇镇);
* Storkommunen Xiaolan (小榄镇);
* Storkommunen Dongfeng (东凤镇);
* Storkommunen Nantou (南头镇);
* Storkommunen Fusha (阜沙镇);
* Storkommunen Huangpu (黄圃镇);
* Storkommunen Dongsheng (东升镇).

## Økonomisk vekst
Zhongshan tilhører et område med svært sterk økonomisk vekst.

Fremdeles står primærnæringene sterkt, med jordbruksproduksjon av ris, litchi, bananer og sukkerrør. Det er også en stor blomsterdyrkning; byen Xiaolan er velkjent for sine krysantemumblomster.

I Zhongshan ligger også Zhongshan kullkraftverk med 110 MW installert effekt.

Zhongshan er sammen med Dongguan, Nanhai og Shunde blitt kalt Guangdongs *fire små tigre*. En rekke industrier gjør det godt i byprefekturet. Dachong er kjent for sin mahognymøbelindustri, Dongfeng for elektriske husholdningsartikler, Guzhen for lamper og belysningstilbehør, Huangpu for matvareindustri, Shaxi for *casual wear* klesindustri, Xiaolan for låser, annen jernvareindustri og elektronisk akustisk utstyr.

## Samferdsel
### Jernbane
Høyhastighetsbanen Guangzhou–Zhuhai Intercity Mass Rapid Transit betjener byen.

### Vei
Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai sør for Zhongshan. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.

## Eksterne lenker
* Hjemmesidene til Zhongshan
Canon EOS-1Ds Mark III

**Canon EOS-1Ds Mark III** er et digitalt speilreflekskamera som var oppfølgeren til Canon EOS-1Ds Mark II. Det ble lansert 20. august 2007.
Noen nye funksjoner:
*Lettere
*21 megapikslers fullformat (35 mm) CMOS-sensor
*5 bilder per sekund ved serieopptak, bildeserie på opptil 56 bilder
*2 stk. DIGIC III-prosessorer
*Høylys toneprioritet
*Autofokussystem med 19 kryssensorer og 26 punkter for fokusassistanse
*Integrert EOS-rensesystem
*ISO 100-1&nbsp;600 (kan utvides til L:50 H:3&nbsp;200)
*3,0-tommers 230&nbsp;000 pikslers LCD med Live view
*Kraftig forbedret søker, bredere og klarere

## Firm- og programvare
*Siste firmwareversjon er 1.1.4 (mars 09)

## Referanser


## Eksterne lenker
*
Xiangshan

**Xiangshan** er navnet på noen administrative enheter i Kina:

*Xiangshan, et bydistrikt i byprefekturet Guilin i den autonome region Guangxi;
*Xiangshan, et bydistrikt i byprefekturet Huaibei i provinsen Anhui;
*Xiangshan, et fylke den subprovinsielle by Ningbo i provinsen Zhejiang;
*Xiangshan, et tidligere fylke i provinsen i Guangdong, er nå en by på prefekturnivå ved navn *Zhongshan*.
Undergrunnsmusikk

**Undergrunnsmusikk** består av musikalske sjangre som eksisterer hinsides kommersiell musikk. Enhver sang som ikke er kommersiell er betraktet som undergrunn. Undergrunnsmusikken er all vesentlighet en praksis, en kulturell musikkfilosofi som eksisterer utenfor mainstream. Slik musikk kan tendere til å uttrykke felles ideer, eksempelvis stor oppmerksomhet på oppriktighet og intimitet, frihet for kreativ uttrykk i motsetningen til kommersiell musikks formalistiske komposisjoner, og en forståelse for kunstnerisk individualitet og egenart framfor konformiteten til trendene til mainstream-musikken. Bortsett fra kanskje undergrunnsmiljøet for rocken i tiden før Mikhail Gorbatsjov i Sovjetunionen, er det få typer for undergrunnsmusikk som er helt og holdent skjult, skjønt framføringer og innspillinger kan være vanskelig for utenforstående å finne.

Begrepet «undergrunnsmusikk» har vært benyttet på ulike musikalske bevegelser, eksempelvis på psykedelisk musikk på midten av 1960-tallet på den amerikanske østkysten. På 1960-tallet fikk betegnelsen «undergrunn» blitt knyttet til hippienes motkultur, inkludert litteratur, tegneserier, blader og musikk, som forsøkte å finne alternative distribusjonen utenfor og under det kommersielle Amerika. Etter 1960-tallet ble betydningen endret. Det kan også henspille på 1970-tallets gjøre-det-selv og anti-korporatisme til punkrocken, tidlig på 1990-tallets grunge, eller 2000-tallets hiphop. Betegnelsen har i de siste tiårene fram til 2010-tallet kommet til å være definert ve enhver musiker som forsøker å unngå å bli fanget inn av mainstreams kommersielle musikkindustri. Frank Zappa forsøkte å definere «undergrunn» som ikke noe annet enn at «mainstream kommer til deg, men du må selv gå til undergrunnen.»

En del rockband i undergrunnen fikk et tvetydig fotfestet utover sitt miljø. De er de radikale, aggressive band på 1960-tallet som The Velvet Underground, The Stooges, og MC5, 1970-tallets band som The Sex Pistols, The Damned, The Clash, og 1980-tallets hardcore punk-band som Discharge. En del undergrunnsstiler ble til sist en del av de kommersielle popstilene, som eksempelvis undergrunnens hiphop-stil tidlig på 1980-tallet.

På 2000-tallet har den økte tilgjengeligheten av Internett og digital musikkteknologier gjort undergrunnsmusikk langt enklere å spre ved hjelp av streamingradio og podcast. En del eksperter innen kulturelle studier har argumentert at «det er ikke lenger noen undergrunn» da Internett har gjort hva som var undergrunnsmusikken tilgjengelig til alle ved et klikk på musen. I henhold til musikkskribenten Simon Reynolds har «weben utslettet ideen om en virkelig undergrunn; det er nå altfor lett for alle å finne ut alt.» Det forutsetter at et hvert miljø er interessert i å være tilgjengelig på Internett.

## Referanser


## Se også
*Indie
*Undergrunnskultur

## Eksterne lenker
* Underground Music Guide
* Hvordan finne ny indie-musikk 
* Contrastream – Ny undergrunns hiphop- og indie-musikk
* Metal Underground.com – Underground metal, musikknyheter og bandinfo
* Pitchfork – Alternative musikkanmeldelser
* DIYSearch
The Kitchen

**The Kitchen** er et non-profit, tverrfaglig kunstsenter i New York, med spesiell vekt på å identifisere, støtte og presentere innovative kunstnere, nye og ukjente talenter, og etablerte kunstnere som ønsker å ta uvanlige kreative sjanser. 

The Kitchen ble grunnlagt i Greenwich Village i 1971 og det har navnet fra den opprinnelige beliggenheten, kjøkkenet på Mercer Arts Center. Selv om det først var ment som et sted for utstilling av videokunst, så utvidet the Kitchen snart sitt formål til å omfatte andre kunstformer, både visuelle og utøvende. Betydningsfulle kunstnere fra the Kitchen er Philip Glass, Rhys Chatham, Glenn Branca, Laurie Anderson, John Moran, Peter Greenaway, Ridge Theater, The Future Sound of London, Leisure Class, Brian Eno og Cindy Sherman.

## Eksterne lenker
*
14. serierunde i Premier League 2007/08

**14. serierunde i Premier League 2007/08** var en serierunde i engelsk herrefotballs Premier League sesong 2007/2008. Serierunden begynte 24. november kl. 13.45 med Newcastle mot Liverpool. Det ble videre spilt seks kamper kl. 16.00 og én kamp 18.15. Runden ble avslutta 25. november med to kamper.

## Kampfakta

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no
NASCAR Autozone Elite Division Southwest Tour

**NASCAR Autozone Elite Division Southwest Tour** er en racingserie i USA under ledelse av NASCAR. Den eksisterte mellom 1985–2006. Serien inneholder nye bilmodeller.
V system

**V system**, eller **V operating system**, er et tidligere mikrokjernebasert distribuert operativsystem som ble utviklet av studenter og ansatte ved Distributed Systems Group ved Stanford University i perioden 1981−1988.

Prosjektet ble ledet av professor David R. Cheriton, som tidligere hadde arbeidet med å utvikle operativsystemene **Thoth** og **Verax**.

V system ble brukt til forskning på grafiske brukergrensesnitt. Vindussystemet W ble brukt av operativsystemet, og fikk sitt navn fra det.

## Litteraturhenvisninger
*David R. Cheriton og W. Zwaenepoel: *The Distributed V Kernel and its Performance for Diskless Workstations*, Proceedings of the Ninth ACM Symposium on Operating Systems Principles, Bretton Woods, New Hampshire, 1983, s. 129-140
*David R. Cheriton: *The V Kernel: A Software Base for Distributed Systems*, IEEE Software, 1984, s. 19-42
*David R. Cheriton og W. Zwaenepoel: *Distributed Process Groups in the V Kernel*, ACM Transactions on Computer Systems, 3(3), 1985
*A.S. Tanenbaum og R. van Renesse: *Distributed Operating Systems*, Computing Surveys, 17(4), 1985
*David R. Cheriton og S.E. Deering: *Host Groups: A multicast Extension for Datagram Internetworks*, 9th Data Communication Symposium, IEEE Computer Society and ACM SIGCOMM, 1985
*David R. Cheriton og K.A. Lanz: *V-system 6.0 Reference Manual*, Stanford University, Departments of Computer Science and Electrical Engineering, 1986
*David R. Cheriton: *The V distributed System*, Communications of the ACM, 31(3), 1988, s. 314-333

## Eksterne lenker
* Hjemmesiden til Distributed Systems Group
Groene Hart

**Groene Hart** (norsk: Grønt Hjerte) er et relativt tynt befolket område i det nederlandske Randstad-området. De store nederlandske byene Rotterdam, Den Haag, Leiden,  Haarlem, Amsterdam og Utrecht ligger rundt dette området. Andre byer innenfor Groene Hart er Zoetermeer, Alphen aan den Rijn, Gouda, Waddinxveen, Bodegraven og småbyene Woerden, Schoonhoven, Oudewater, Haastrecht, Nieuwkoop, Montfoort og Boskoop.

## Eksterne lenker
* Programmabureau Groene Hart  (på nederlandsk)
* Groenehart Archieven (på nederlandsk)
* Van Randstad tot Delta Metropool (på nederlandsk)
* VVV Het Groene Hart (på nederlandsk)
Gambierøyene

**Gambierøyene** er en vulkansk øygruppe i Stillehavet som tilhører Fransk Polynesia og ligger omtrent 1600 kilometer sørøst for Tahiti. På Gambierøyene levde det cirka 580 innbyggere i 1988. Administrasjonssenter og den viktigste havna ligger i Rikitea på øya Mangareva.

Øygruppen består av 4 store øyer, og en rekke mindre småøyer. Den største øya heter Mangareva. Der ligger også øygruppenes høyeste punkt som er Mt. Duff, på 482 meter over havet. Jordbruk, fisking og dyrking av kokosnøtter er de viktigste næringsveiene. Det er også noe perlefiske og produksjon av kaffe. Det har vært en militær forsøksstasjon der siden 1963. Gambierøyene ligger cirka 400 kilometer fra Mururoa, og en uvanlig forekomst av kreft, misdannelser med mer kan settes i sammenheng med de kjernefysiske prøvesprengningene som er foretatt der.

Gambierøyene ble oppdaget til 1797 av kaptein James Wilson fra misjonsselskapet London Missionary society. Gambierøyene var et fransk protektorat i 1844.

## Eksterne lenker
*
Hermann Ganswindt

**Hermann Ganswindt** (født 12. juni 1856, død 25. oktober 1934) var en tysk oppfinner som uten særlig hell arbeidet med å utvikle blant annet sykler, penaldrevne båter, hesteløse kjøretøyer, luftskip, helikoptre og romskip. I et foredrag i 1891 la han fram planer om et reaksjondrevet, bemannet romfartøy. Ganswidt fant sjelden praktiske løsninger på problemer, men han presenterte flere ideer som var langt forut for sin tid.

## Referanser
Måndalstunnelen

**Måndalstunnelen** er en tunnel på europavei 136 i Rauma kommune i Møre og Romsdal. Tunnelen går mellom Måndalen og Sauset. Den er  meter lang og ble åpnet i mai 1993. Innfjordtunnelen åpnet i november 1991, og til sammen kostet disse 225 millioner kroner. Tunnelen erstattet et rasfarlig veiparti med to rasoverbygg, som fortsatt er inntakte. Veien er også kjørbar.

## Galleri

### Strekning erstattet av Måndalstunnelen


File:RasoverbyggNord01a.jpg|Rasoverbygg 1, nordside|alt=Rasoverbygg, E136
File:RasoverbyggNord01b.jpg|Rasoverbygg 1, sørside|alt=Rasoverbygg, E136
File:RasoverbyggNord02a.jpg|Rasoverbygg 1, innvendig, sørlig retning|alt=Rasoverbygg, E136
File:RasoverbyggNord02b.jpg|Rasoverbygg 1, innvendig, nordlig retning|alt=Rasoverbygg, E136
File:RasoverbyggSør01a.jpg|Rasoverbygg 2, sørside|alt=Rasoverbygg, E136
File:RasoverbyggSør01b.jpg|Rasoverbygg 2, nordside|alt=Rasoverbygg, E136
File:RasoverbyggSør02a.jpg|Rasoverbygg 2, innvendig, nordlig retning|alt=Rasoverbygg, E136
File:RasoverbyggSør02b.jpg|Rasoverbygg 2, innvendig, sørlig retning|alt=Rasoverbygg, E136


## Se også
*Frugjølet rasoverbygg
*Sauset Rasoverbygg
*Vågstrandstunnelen
*Veitunneler i Norge

## Referanser
Agnete

**Agnete** og **Agnethe** er norske og danske former av kvinnenavnet Agnes, som har opprinnelse som en latinsk form av det greske navnet *Hagne* (Ἁγνή). Navnet er hunkjønnsformen av det greske adjektivet *hagnos* (ἁγνός) som betyr «kysk».

## Utbredelse
Agnete og Agnethe er mest brukt i Danmark, men er nokså sjeldene navn. Navnene er mindre vanlige i Norge.

Tabellen nedenfor gir en detaljert oversikt over populariteten til fornavnet Agnete i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Agnete Hoy (1914–2000), engelsk-dansk keramiker
* Agnethe Davidsen (1947–2007), grønlandsk politiker
* Agnete Brun (f 1968), norsk fotograf
* Agnete Gullestad Haaland (f 1960), norsk skuespiller
* Agnete Hegelund, dansk modell
* Agnethe Vefring Rogne, norsk musiker kjent som Agnethe VR
* Agnete Kristin Johnsen (f 1994), norsk musiker og vokalist

## Annen bruk av navnet
* *Agnete og Havmanden*, et dikt av H.C. Andersen fra 1834 
* *[[Agnete (skuespill)|Agnete]]*, skuespill av Amalie Skram fra 1893

## Referanser


## Eksterne lenker
*
Vegtrafikksentral

En **vegtrafikksentral** (**VTS**) er en enhet i Statens vegvesen som fungerer som kontaktpunkt mot trafikantene. De fem vegtrafikksentralene i Norge ligger i Oslo, Bergen, Porsgrunn, Trondheim og Mosjøen.

## Oslo
VTS Oslo er vegtrafikksentralen for Østlandet og holder til i rett over Operatunnelen i Oslo. Vegtrafikksentralens oppgave er å trafikkovervåke og styre alle tunneler og vegstrekninger som er tilknyttet sentralen. Sentralen opererer i fylkene Oslo, Akershus, Østfold og Innlandet. Vegtrafikksentralen har utplassert cirka 1800 videokameraer rundt om i regionen og kan styre 20 000 tekniske objekter i sin region.

## Referanser
Asle Dal

**Asle Dal** (født 1965) er en norsk produsent, plateselskapeier og trommeslager.

Han har blant annet spilt i bandene Couldn't Happen Here, Lost'n Found, Go-Go Gorilla (under aliaset «B. Slask»), Norske Gutter, Bob Hurts og Gunpit Spoil. Dal spiller per 2024 i bandet Link Gray samt i Go-Go Gorilla, som ble gjenforent etter 32 år på Tons of Rock 2024.

Sammen med kunstneren Ketil Nergaard eier han plateselskapet Manuzio, der han blant annet har co-produsert utgivelser med artisten Leifson.

## Referanser
Accent

**Accent** var et distribuert operativsystem som ble utviklet ved Carnegie Mellon University, mellom 1981 og 1985 som en del av *SPICE prosjektet*. Accent ble opprinnelig konstruert som en etterfølger av operativsystemet Aleph, og førte til utviklingen av det distribuerte operativsystemet Mach.

## Litteratur
*Richard F. Rashid: *An Inter-Process Communication Facility for UNIX*, Local Networks for Computer Communications, Springer-Verlag, 1981, s. 319-354
*Richard F. Rashid og G.G. Robertson: *Accent: A Communication Oriented Network Operating System Kernel*, Proceedings of the Eight Symposium on Operating Systems Principles, Pacific Grove, California, 1981, s. 64-75
*Richard F. Rashid: *Experiences with the Accent Network Operating System*, Networking in Open Systems, Lecture Notes in Computer Science (248), 1986, s. 259-269
*Richard F. Rashid: *From RIG to Accent to Mach: The Evolution of a Network Operating System*. Mach/Camelot, Computer Science Department, Carnegie Mellon University, 1987
*R. Fitzgerald og Richard F. Rashid: *The Integration of Virtual Memory Management and Interprocess Communication in Accent*, ACM Transactions on Computer Systems, 4(2), 1986
Runehamartunnelen

**Runehamartunnelen** er navnet på to nedlagte veitunneler i Rauma kommune i Møre og Romsdal. Tunnelene var en del av veistrekningen på europavei 136 (da med betegnelsen europavei 69) mellom Veblungsnes og Innfjorden. Den første tunnelen var ferdig grovsprengt i 1944 og busser kjørte gjennom fra 1946. Den eldste Runehamartunnelen ble sammen med flere andre, kortere tunneler erstattet av en lengre Runehamartunnel i 1965. Et steinras i 1989 vest for den nye tunnelen, tok ett menneskeliv og stengte veien. Veien i området ble aldri åpnet igjen etter raset, og i stedet ble det bygd en lang tunnel direkte mellom Veblungsnes og Innfjorden, Innfjordtunnelen. Innfjordtunnelen sto ferdig i 1991, og i byggeperioden gikk trafikken via en midlertidig fergeforbindelse mellom Åndalsnes og Innfjorden.

Den første Runehamartunnelen på ca. 400 meter ble brukt som forsøkstunnel på 1980-tallet. Det ble da testet isolasjonsmaterialer i tunnelkledninger i tunnelen.

Den lengre Runehamartunnelen på 1550 meter har siden 2003 vært brukt som testtunnel for brannforsøk. Statens vegvesen stiller tunnelen til disposisjon og legger til rette for forsøkene. Runehamartunnelen er en av tre tunneler i Europa som er egnet til slike forsøk (opplysninger i 2011). Testanlegget beskrives som et av de største og beste for tunnelbranner. 

Innslagene til den nyeste Runehamartunnelen er sperret for vanlig ferdsel med porter. Det er kjørbar adgang til testområdet gjennom et tverrslag fra Innfjordtunnelen til Skafonntunnelen, tverrslaget er stengt med port. 

Den er den vestligeste tunnelen på den gamle veien rundt Innfjordtunnelen.

## Se også
*Varghammartunnelen
*Innholmtunnelen
*Veitunneler i Norge

## Referanser


## Eksterne lenker
* Statens vegvesen: The Runehamar Test Tunnel (norsk og engelsk)
* Vegen og Vi: Tankevekkende tunnelbrann (25. september 2003)
* Åndalsnes Avis:- Farlig Strekning  (8. august 2007) – Statens vegvesen advarer folk mot å ferdes på den gamle veien.
Ted Parsons

**Ted Parsons** er en amerikansk trommeslager. Han har spilt i noen av verdens fremste  industrial metal-band i mer enn to tiår.

## Biografi
Parsons' tidlige karriere begynte i 1985 med Swans, da han bidro på deres *Holy Money*-album.  Han forlot Swans i 1987 ble med i gitaristen Tommy Victor's nystartede band Prong.  Prong var Parsons' hovedprosjekt til gruppen ble oppløst i 1996.  Han startet da på et langvarig vennskap med den britiske komponisten Justin Broadrick, og spilte på  Godflesh' turné i 1996 og på albumet *Hymns*.  Parsons har også spilt i Of Cabbages and Kings med sin bandkompis fra Swans, Algis Kizys, og var også med i Foetus' turnéband.

Parsons er for nåværende medlem av Broadrick's Jesu-prosjekt, og har sin egen dub-gruppe, Teledubgnosis.

## Eksterne lenker
Teledubgnosis-anmeldelser av Greg Whitfield, AKA «Prof Barnabas»:
* https://web.archive.org/web/20070928034048/http://www.reggae-vibes.com/rev_sin/magnetic.htm
* https://web.archive.org/web/20070928034116/http://www.reggae-vibes.com/rev_sin/teledubg.htm
Ellipsoide

En **ellipsoide** er et tredimensjonalt legeme med tre ulike akser der "diameteren" av ellipsen er større eller mindre langs den ene aksen, og diameteren er lik mellom de to andre aksene . Den kan sees på som den tredimensjonale utgaven av en ellipse.

En gjennomskjæring av en ellipsoide vil alltid gi en ellipse. Om to av ellipsens akser er like lange, kan man tenke seg at ellipsoiden er dannet ved å la en ellipse rotere rundt en akse. Dette kalles en **[[rotasjonsellipsoide]]** eller **[[sfæroide]]**. Den er flatklemt eller forlenget, ettersom om rotasjonen er gjort rundt ellipsens lille eller store akse. Jorden og andre store himmellegemer har tilnærmet formen til flatklemte sfæroider. En noe mer presis form av Jorden kalles geoiden.

En ellipsoide har to brennpunkter som ligger langs aksen som kan være lengst. 

En bølge som starter i det ene brennpunktet og reflekteres av ellipsoidens overflate, samles i det andre brennpunktet. 

Summen av avstandene til de to brennpunktene fra et hvilket som helst punkt på ellipsoidens overflate, vil være den samme for hele overflaten.
Norsk Elektrisk & Brown Boveri

**Norsk Elektrisk & Brown Boveri AS**, bedre kjent som **NEBB**, var fra 1908 til 1988 et norsk datterselskap av sveitsiske Brown, Boveri & Cie. (BBC). Selskapet ble i 1988 en del av ABB. NEBB bygde blant annet elektriske generatorer, motorer og kontrollanlegg til høyspentanlegg, samt utrustning til lokomotiver og motorvogner for NSB ved fabrikkene på Skøyen og Strømmen.

* 1874: Frognerkilens Fabrik etablert
* 1894: Navnet endret til Norsk Elektrisk A/S
* 1905: Samarbeid med BBC
* 1908: Sammenslåing med BBC og navnet endret til NEBB
* 1948: Skabo Jernbanevognfabrikk blir slått sammen med NEBB
* 1973: Skabo Jernbanevognfabrikk blir nedlagt og overdratt til Strømmens Værksted
* 1979: NEBB kjøper opp Strømmens Værksted
* 1988: NEBB blir en del av ABB

## Referanser
Karl-Marx-Allee

**Karl-Marx-Allee** er en viktig gjennomfartsåre i Tysklands hovedstad Berlin i bydelene Mitte og Friedrichshain-Kreuzberg. En rekke boligkvartaler langs alleen fra 1950-årene i stalinistisk-neoklassisistisk stil (også kjent som sosialistisk klassisistisk) er ansett som et tidsdokument fra den stalinistiske epoken i Europa.

## Historie, navn
Alléens opprinnelige navn er **Große Frankfurter Straße**. I forbindelse med den sovjetiske diktatoren Josef Stalins 70-årsdag ble gaten, som under den kalde krigen havnet i Øst-Berlin, omdøpt til **Stalinallee** av den sovjetiske okkupasjonsmakten den 21. desember 1949. Etter Stalins død og avstaliniseringen i Sovjetunionen og de sovjetokkuperte landene i Europa ble gaten 13. november 1961 omdøpt til Karl-Marx-Allee etter den tyske filosofen Karl Marx.

Gaten er mest kjent for sin betydning under folkeoppstanden 17. juni 1953 mot det sovjetiskinnsatte kommunistregimet. Det var arbeiderne på byggeplassene ved den daværende Stalinallee som innledet streikene som utløste oppstanden. Demonstrasjonene spredte seg raskt over store deler av byen og etterhvert til hele den sovjetiske okkupasjonssonen.

I hele den perioden DDR eksisterte var Karl Marx-Alle hovedstadens paradegate nummer en og ble brukt til offisielle opptog, demonstrasjoner og første mai-markeringer.

Bulevarden ble senere svært populær blant postmodernistiske arkitekter, blant annet beskrev Philip Johnson den som« sann byplanlegging i stor skala» og Aldo Rossi kalte den «Europas siste store gate». 
Siden tysk gjenforening har de fleste bygningene, inkludert de to tårnene, blitt restaurert.

## Trivia
Gaten hadde stor propagandaverdi for SED-regimet og det ble ikke spart på noe. Blant annet besto fasadene av ekte 
Meissenerporselen. Den dag i dag bebos mange av leilighetene av eldre mennesker som var med på å bygge gaten.

### Fotografier


Bilde:K-M-Allee 1a.jpg|Tårn med kuppel ved Frankfurter Tor
Bilde:K-M-Allee_2a.jpg|Fasade til boligblokk i Karl Marx-Allee
Bilde:K-M-Allee_3a.jpg|Fasade til boligblokk i Karl Marx-Allee
Bilde:K-M-Allee_4a.jpg|Fasadedetalj
Bilde:Karl-Marx-Allee_Fernsehturm.jpg |Karl-Marx-Alle, blikkretning mot Strausberger Platz og Fernsehturm i det fjerne
Bilde:Strausberger Platz Berlin April 2006 109.jpg|Strausberger Platz, ved den vestlige enden av boulevarden
Bilde:Frankfurter Tor Berlin 2.jpg|Karl-Marx-Allee med Frankfurter Tor og Fernsehturm
Bilde:Karl-Marx-Allee Block C Nord Berlin April 2006 060.jpg|Nærbilde av en bygning i Karl Marx-Alle
Bilde:Bundesarchiv Bild 183-S94985, Berlin, Stalinallee, Ruinen, Trümmer.jpg|Stalinallee, 1950
Bilde:Bundesarchiv DH 2 Bild-D-00042-25A, Berlin, Stalinallee, Straßenkehrmaschine.jpg|Stalinallee, 1959
Bilde:Stamps GDR, Fuenfjahrplan, 84 Pfennig, Buchdruck 1953, 1957.jpg|«5-årsplan» frimerke, 1953: en familie står foran et høyhus nær Weberwiese U-bahn stasjon
Bilde:Stamps GDR, Fuenfjahrplan, 24 Pfennig, Buchdruck 1953, 1957.jpg|Berlin, Stalinallee
Bilde:Cafe Moskau.JPG|Cafe Moskau med den berømte Sputnik-kopien på taket


## Referanser


## Eksterne lenker
*
Madara Uchiha

**Uchiha Madara**- うちは マダラ-
 **Første opptreden**
 Manga-kapittel  370Anime-episode 130
 **Profil**
 **Fødselsdag**
 24. desember
 **Familie**
 Tajima Uchiha (far, avdød), Izuna Uchiha (bror. avdød)
 **Informasjon**
 **Tilsluttet**
 Konohagakure

**Madara Uchiha** (på japansk うちは マダラ *Uchiha Madara*) er en fiktiv figur og hovedantagonist i mangaserien *[[Naruto]]*, skapt av Masashi Kishimoto.

I fortellingen er Madara (sammen med Hashirama Senju) den som grunnla den skjulte landsbyen Konoha i Ildlandet. Han er også tidligere leder av Uchiha-klanen. Det er ikke blitt fortalt mye om Madara i serien, men det er blitt avslørt at han overlevde en kamp mot Hasirama Senju. Han reddet livet til Obito Uchiha, og fortalte ham om sin plan for å skape fred. Målet til Madara er å sette alle menneskene under en genjutsu via månen. Madara døde ikke så lenge etter det, og deretter gjennomlivet som planlagt (selv om det ikke var nøyaktig som han planla det).

## Se også
*Figurer fra Naruto

## Referanser


## Eksterne lenker
*
Rosa-Luxemburg-Platz

**Rosa-Luxemburg-Platz** er en trekantet plass i Tysklands hovedstad Berlin i bydelen Mitte. Under den kalde krigen lå plassen i Øst-Berlin. Den ligger i den såkalte Spandauer Vorstadt, nærmere bestemt Scheunenviertel (*Scheune*, norsk: «låve»; etter tidligere høylåver på stedet). Ved plassen ligger teatret *[[Berliner Volksbühne]]* («Berlins folkescene»). 

Plassen har fått navn etter den revousjonære marxisten, spartakisten og antimilitaristen Rosa Luxemburg. Den har tidligere hett **Babelsberger Platz** (1907–10), **Bülowplatz** (1910–33), **Horst-Wessel-Platz** etter SA-mannen Horst Wessel (1933–45), **Liebknechtplatz** etter kommunisten Karl Liebknecht (1945–47) og **Luxemburgplatz** (1947–69). Sitt nåværende navn fikk plassen av SED-myndighetene i 1969.

I den sydlige enden av plassen ligger kinoen Babylon, bygget 1927-29 etter tegninger av Hans Poelzig.

Plassen huskes for drapene på Bülowplatz, drap på to politimenn, Paul Anlauf og Franz Lenk, utført av den senere Stasi-sjefen Erich Mielke og Erich Wichert i 1931. De to morderne flyktet til Sovjetunionen. I 1934 ble det bygget et monument for ofrene, utført av Hans Dammann. Det ble avduket 29. september 1934, men skrottet i sammenheng med en råstoffinnsamling under andre verdenskrig. Sokkelen ble revet i oppdrag av Erich Mielke i begynnelsen av 1950. Mielke ble dømt for disse drapene *[[in absentia]]* i 1934 og igjen i 1993.

## Referanser


## Eksterne lenker
* Den polske politisjefen besøker Berlin i 1936. Bilde fra kransnedleggelse på monumentet for de falne politioffiserene
* «Stasi: Grenser til det latterlige», *[[der Spiegel]]* 5. mai 1991, om saken mot Mielke 60 år etter drapene.
Pysj pop baluba

***Pysjpopbaluba*** var et TV-program for barn på NRK1 som ble sendt om morgenen på lørdager fra 2003 til 2007. Programmet ble ledet av Truls Pedersen og Kjersti Lid Gullvåg og inneholdt filmer, konkurranser, hinderløypa og andre poster. Programmet var ment å skulle sendes i to år, men ble forlenget til å gå i tilsammen fire år. Programmet overtok etter *[[Kykelikokos]]* i 2003, og ble i 2007 erstattet av programserien *[[Klar – ferdig – gå!]]*.

## Navnet
Programnavnet *PysjPopBaluba* er satt sammen av flere elementer:

* *Pysj* fordi seerne nettopp har stått opp da programmet begynner;
* *Pop* for å gi navnet litt fart;
* *Baluba* er navnet på programmets maskot, hunden Baluba. Baluba var med fra sendestart og var programmets midtpunkt.

## Eksterne lenker
*
Kaltham Alexander Lie

**Kaltham Alexander Lie** (født 1962) er en irakiskfødt norsk aktivist  kjent som den første muslimen som har stått offentlig frem som homofil i Norge.

Lie stod først frem som homofil da han var 16 år og bodde i Sør-Irak. Som ung tjenestegjorde han i militæret, blant annet i krigen mellom Iran og Irak og Gulfkrigen. I 1990, etter elleve år i militæret, forlot han hjemlandet. Han fikk politisk asyl i Norge i 1992. Da hadde Lie blitt forsøkt reorientert med tvang over lengre tid.

Lie har siden han kom til Norge jobbet for homofiles rettigheter og vært en tydelig stemme i debatten om homofili og islam. Han arbeider blant annet med organisasjonen Skeiv Verden og er en av de viktigste modellene i Queerkunsts delprosjekt «JHVH – jeg ER», i samarbeid med Skeiv verden. Denne utstillingen tar for seg religionenes undertrykking av religiøse homofile.

Da Lie giftet seg i 2011 var det første gang i Norden at en muslimsk mann og en kristen mann inngikk ekteskap.

## Referanser


## Eksterne lenker
*  «Møtes i hemmelighet» &ndash; Artikkel i Dagsavisen 18. november 2007
*  «Kronprinsparet holdt gjestebud på Skaugum» &ndash; Artikkel i Aftenposten 26. november 2007
Korde

En **korde** er et linjestykke mellom to punkter på en sirkel. Forlenges den til en åpen linje, blir den til en sekant. I grensen hvor de to punktene på sirkelen nærmer seg hverandre, går kordens lengde mot null. Den tilsvarende sekanten går da over til å bli en tangent. 

Korder kan tilsvarende også trekkes mellom to punkter på mer generelle kurver.

Blant egenskapene til en sirkelkorde er:
# Korder har samme ekvidistanse fra sentrum, bare hvis deres lengder er like.
# En linje som går vinkelrett gjennom midtpunktet til en korde, går gjennom sentrum til sirkelen.
# Korden som går gjennom sentrum til sirkelen, er en diameter og er den med den største lengde.

To korder som skjærer hverandre i en sirkel, blir hver delt av skjæringspunktet.  Da vil produktet av lengdene til de to delene av den ene korden være like stort som det tilsvarende produktet for den andre korden. Dette konstante produktet kalles potensen til skjæringspunktet. 

## Korder i trigonometri

Korder ble mye brukt i den tidlige utviklingen av trigonometri og benyttet til beregninger innen astronomi. Den første kjente trigonometriske tabell av kordelengder ble skrevet av Hipparkhos. Den listet verdier for hver  grad som tilsvarer 1/48 av omkretsen. Omtrent tre hundre år senere utvidet Klaudius Ptolemaios denne tabellen i sitt hovedarbeid *[[Almagest]]* til alle hele og halve grader.

Lengden av en korde kan uttrykkes ved en kordefunksjon **crd** som avhenger av størrelsen til sirkelbuen som forbinder den. Setter man radius i sirkelen *r* = 1, har man fra figuren til høyre at

:  \mbox{crd}\ \theta = \sqrt{(1-\cos \theta)^2+\sin^2 \theta} = \sqrt{2-2\cos \theta} = 2 \sin \frac{\theta}{2}. 

Denne kordefunksjonen er derfor direkte forbundet med den mer moderne  sinusfunksjonen. I det spesielle tilfellet for en rett vinkel 90° som tilsvarer *&theta; = &pi;*&thinsp;/2, er crd&thinsp;*&pi;*&thinsp;/2 = 2&thinsp;sin&thinsp;*&pi;*&thinsp;/4 = &radic;2 = 1,414... Derimot er sin&thinsp;*&pi;*&thinsp;/2 = 1.

Pythagoras' setning medfører nå at denne funksjonen tilfredsstiller

:\text{crd}^2 \theta + \text{crd}^2 (\pi- \theta) = 4  

Flere trigonometriske identiteter kan utledes fra Ptolemaios' teorem.

## Referanser
Elektrisk Bureau

**Elektrisk Bureau**, ofte forkortet **EB**, var et norsk selskap innen elektroteknikk og telefonapparater. Firmaet ble grunnlagt i 1882 av Carl Söderberg, og ble aksjeselskap i 1895. Fra 1928 samarbeidet selskapet med svenske Ericsson.

I 1934 startet Elektrisk Bureau egen radioavdeling, Kommersiell Radio, med ingeniør Leif Florian Gaudernack som sjef. Den 24. april 1934 inngikk EB en lisensavtale med N.V. Philips Gloeilampen-Fabrieken i Eindhoven i Holland. Avtalen ga EB tilgang til Philips konstruksjoner og patenter for produksjon av utstyr.  

Nera, Norsk Elektrisk Kabelfabrikk, Industrikontroll A/S, Norsk Signalindustri A/S og AS Telesystemer var datterselskaper av EB.

I 1988 ble Elektrisk Bureau en del av ABB-konsernet. EB ble fortsatt brukt som varemerke fram til 1993.

## Litteratur
* Skogaas, Peder (1982):*Over alle grenser 1882-1982 Elektrisk Bureau - 100år i teleteknikkens tjeneste*. Oslo, A/S Elektrisk Bureau, ISBN 82-990901-0-5
* Magnus, Christian Semb (1999): ''Elektriske Bauner. Sagaen om Elektrisk Bureaus radioavdeling. Oslo, Norsk Telemuseum, ISBN 82-91335-19-2  

## Referanser


## Eksterne lenker
* NorgesLexi om Elektrisk Bureau
Ian Crawford

**Ian Crawford** (født 14. juli 1934 i Edinburgh, død 30. november 2007 i Peterborough) var en skotsk fotballspiller og trener. 

Han startet karrieren i Hibernian, men gikk etterhvert over til Hamilton Academical FC, hvor han spilte 19 ligakamper før han igjen skiftet klubb, denne gang til Heart of Midlothian FC. Han spilte 127 kamper for klubben, og skåret 58 mål. Han skåret blant annet to mål da Hearts vant 3&ndash;1 over Celtic i den skotske cupfinalen i 1956. Han vant til sammen tre cuptitler og to ligatitler mens han var i Hearts.

I 1961 gikk han til West Ham for £10&nbsp;000. I 1963 gikk han til Scunthorpe United, men flyttet allerede året etter videre til Peterborough United. Han spilte 196 kamper og skåret seks mål for klubben fram til han la opp i 1969.

Han ble senere trener for ungdomslagene til Arsenal og Everton før han høsten 1979 kom til Hamar og overtok som trener i Hamarkameratene. Ham-Kam rykket ned det året, men året etter førte han dem opp i den øverste divisjonen igjen. Etter sju serierunder i sesongen 1983 lå Ham-Kam på sisteplass med tre poeng. Crawford fikk da sparken etter å ha mistet tilliten blant spillerne.

Senere trente han  og  i Norge, hadde noen oppdrag i Saudi-Arabia og trente Ilves Tampere, hvor han blant annet ledet laget i Europacupen mot AS Roma. 

## Referanser


## Eksterne lenker
*